CELEX: 
Language: bg
Date: 2019-10-09 00:00:00
Title: РЕГЛАМЕНТ (ЕС) .../... НА КОМИСИЯТА за изменение на приложение V към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH)

РЕГЛАМЕНТ (ЕС) .../... НА КОМИСИЯТА
            
            
               от 9.10.2019 година
            
            
               за изменение на приложение V към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) 
               
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и Директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията
                  1
               , и по-специално член 131 от него,
            
            
               като има предвид, че:
            
            
               (1)Приложение V към Регламент (ЕО) № 1907/2006 съдържа списък на вещества, които са освободени от изискването за регистрация в съответствие с член 2, параграф 7, буква б) от посочения регламент.
            
            
               (2)Ферментационният продукт е остатъчен полутвърд или течен материал, който е бил дезинфекциран и стабилизиран чрез процес на биологично третиране, чийто последен етап е анаеробно разлагане, където използваните в процеса входящи вещества са биоразградими материали, произхождащи единствено от неопасни разделени източници като хранителни отпадъци, оборски тор или енергийни култури. Биогазът, получен в резултат от същия процес като ферментационния продукт или от други процеси за анаеробно разлагане, както и компостът, получен в резултат от процес на анаеробно разграждане на сходни биоразградими материали, вече са включени в списъка в приложение V към Регламент (ЕО) № 1907/2006. Следователно ферментационният продукт, който или не е отпадък, или е престанал да бъде отпадък, следва също да бъде включен в посоченото приложение, тъй като е неуместно и ненужно да се изисква това вещество да бъде регистрирано и тъй като изключването му от дялове II, V и VI от Регламент (ЕО) № 1907/2006 не накърнява целите на този регламент. 
            
            
               (3) До момент не са били подадени регистрации за ферментационен продукт. Вписването на ферментационния продукт в приложение V към Регламент (ЕО) № 1907/2006 следва да изясни, че този продукт е освободен от регистрация по съображения, сходни с тези, които обосновават съществуващото освобождаване на компоста и биогаза, като по този начин се премахне несигурността, пред която се изправят производителите и потребителите на ферментационен продукт и правоприлагащите органи.
            
            
               (4)Поради това приложение V към Регламент (ЕО) № 1907/2006 следва да бъде съответно изменено.
            
            
               (5)Мерките, предвидени в настоящия регламент, са в съответствие със становището на комитета, създаден съгласно член 133 от Регламент (ЕО) № 1907/2006,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Приложение V към Регламент (ЕО) № 1907/2006 се изменя в съответствие с приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на 9.10.2019 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        OB L 396, 30.12.2006 г., стр. 1.
               
            
      
    ---documentbreak--- 
      
         
         
            
               BG
               
            
               ПРИЛОЖЕНИЕ
            
            
            
               Приложение V към Регламент (ЕО) № 1907/2006 се изменя, както следва:
            
            
            
                1) точка 12 се заменя със следното:
            
            
               „12. Компост, биогаз и ферментационен продукт.“.